Ti Viking-spillere kan forsvinne
- Det ser ut som at vi kan miste ni-ti spillere etter sesongen, da frigjør vi også en del midler. Målet er å slanke stallen og hente inn tre-fire spillere av god kvalitet. Jeg er optimistisk, sier Jonevret etter at siste seriekamp mot Sarpsborg 08 er et tilbakelagt kapittel. - For vi har en plan med det hele, og jeg håper å komme med gode nyheter til supporterne allerede denne uken, sier Jonevret.Sesongen 2013 har hele året blitt omtalt som et «mellomår» fra Viking-hold, men laget lå lenge an til medaljer. En skuffende avslutning på sesongen førte til at klubben måtte ta til takke med en femteplass, men nå starter Viking-trener Kjell Jonevret jobben med å gjøre til et topplag. Målet er europacupspill og å utfordre topplagene i 2015.Inngangen til 2014 er imidlertid alt annet enn beroligende for hardt prøvede Viking-supportere. Nå venter en solid opprensking i stallen, og dårlig økonomi gjør det ikke enkelt for Kjell Jonevret å snu skuta. - Kan 2014 bli et nytt mellomår for Viking? - Hmm, tja, kanskje, men jeg har forhåpninger om at vi skal nærme oss toppen ennå mer i 2014. Vi er optimister, men det blir nok ikke gull neste år. Men vi har i utgangspunktet et ganske bra lag, som vi ønsker å forsterke med to-tre mann - gjerne i hver lagdel. - Nei, 2014 behøver på ingen måte å bli "tokig" for Viking, sier Jonevret. Klubben sliter fortsatt med å få økonomien på rett kjøl etter mange år med mye pengebruk. Men man nærmer seg i klubblokalene i Jåttåvågen. - Arne (Larsen Økland, administrerende direktør, red.anm.) er i dialog med mange spillere og agenter for tiden. Forhåpentligvis kommer vi med gode nyheter ganske raskt, sier Jonevret.I siste serierunde mot Sarpsborg 08 hadde Viking lite å spille for, men publikum fikk i det minste ta farvel med flere spillere. Landslagskeeper Rune Almenning Jarstein virker tapt for klubben. Den solide sisteskansen har lenge uttrykt et ønske om å prøve seg i utlandet etter at kontrakten går ut etter sesongen - og keeperen bekreftet tidligere i uken at han var ferdig i klubben. - Det var vemodig og trist å spille min siste kamp for Viking. Overgangen til Viking er den beste avgjørelsen jeg har tatt, og jeg har utviklet meg stort i klubben. Nå ønsker jeg å prøve meg utenlands, og jeg er trygg på at agenten min finner et passende sted for meg og familien, sier Jarstein. Jarstein erstattes av tidligere U21-keeper Arild Østbø, som har et vellykket låneopphold i Strømmen bak seg - hvor han ble nominert til Kniksen-prisen for sin innsats i 1. divisjon. Midtstopper Johan Lædre Bjørdal har fått nytt kontraktstilbud, men han har fremdeles til gode å skrive under på papirene. Dermed kan han velge å gå gratis til en ny klubb i vinter. Benjamin Sulimani var en "hit" da han scoret fire mål på fire kamper i sommer, men har siden har scoringsfrekvensen avtatt. Også han står uten kontrakt etter sesongen, men partene skal ta en prat den nærmeste tiden. I tillegg forsvinner Patrik Ingelsten, King Osei Gyan, Joan Simun Edmundsson, Eirik Schulze, Richard Ekunde fra A-lagstroppen, mens det er mer usikkert rundt reservekeeper Christoffer Midbøe Lunde og utlånte Henri Anier. Kan fylle på med islendinger Trener Kjell Jonevret ønsker å spisse stallen, og samtidig slanke den til 20 spillere. Det betyr to-tre signeringer av god kvalitet om Jonevret lykkes - helst i hver ledd. Björn Daniel Sverrison (23) er allerede signert, og den målfarlige midtbanespilleren som dominerte i hjemlig liga med HF Hafnafjördur er ventet å gå rett inn på laget. Viking er også åpne om interessen for Steinthor Thorsteinsson fra naboklubben Sandnes Ulf, som har fått kontraktstilbud og bestemmer seg i løpet av den nærmeste tiden. I tillegg jakter klubben landsmann og midtstopper Sverrir Ingi Ingason - som har vært en viktig brikke på det islandske U21-landslaget og aktuell for klubber i Nederland. Fra før har Viking islendingene Indridi Sigurdsson og Jon Dadi Bødvarsson i troppen. - Det blir mange utskiftninger, men vi satser på jevn sportslig progresjon til tross for det. Vi satser på å etablere oss bak teten neste år, før vi forhåpentligvis i større grad kan ta opp kampen om både topplasseringer og europacup etter hvert, sier Jonevret.
Hele ti spillere kan forlate Viking etter årets femteplass. Viking-trener Kjell Jonevret mener han har en plan med det.